OzLabs/hebrew-wiki-articles huggingface dataset:
Mrs. Caroline Robinson

"Mrs. Caroline Robinson" (בעברית: "גברת קרוליין רובינסון") הוא סינגל שהוקלט על ידי הלהקה האוסטרית ספרינגטיים. את השיר הוציאה בשנת 1978 לאור חברת התקליטים אטום רקורדס, והוא נבחר על ידי תאגיד השידור האוסטרי לייצג את המדינה באירוע האירוויזיון השנתי.

== רקע ==
"Mrs. Caroline Robinson" נכתב והולחן על ידי נורברט ניידרמאייר, ולטר מרקל וגרהארד מרקל. במרכז מילותיו מסופר על חייה של קרוליין רובינסון – אישה עקרת בית מלאת חושניות ויופי.

== באירוויזיון ==
המהדורה ה-23 של האירוויזיון התקיימה בפריז שבצרפת, והורכבה מעשרים מדינות משתתפות שהופיעו בערב אחד ב-22 באפריל 1978. על פי סדר ההופעות, שובצה אוסטריה כמדינה ה-19, לפני ביורן חיפס השוודי ואחרי יזהר כהן ולהקת אלפא-ביתא הישראליים. עם תום ספירת הקולות דורגה אוסטריה במקום ה-15 עם 14 נקודות.

== רשימת השמעה ==

==קישורים חיצוניים==

== הערות שוליים ==

קטגוריה:שירי 1978
קטגוריה:סינגלים מ-1978
קטגוריה:שירי אירוויזיון 1978
קטגוריה:שירי אוסטריה באירוויזיון
קטגוריה:שירים בגרמנית
קטגוריה:שירים על דמויות נשיות בדיוניות
אושקוש JLTV

אושקוש JLTV (ראשי תיבות של Joint Light Tactical Vehicle; רכב טקטי קל משולב) הוא רכב קרבי קל המיוצר על ידי חברת אושקוש ונמצא בשימוש צבא ארצות הברית ועוד מדינות החל משנת 2019. ה־JLTV בעל יכולת עבירות גבוהה וביצועי שטח משופרים. בנוסף הוא מצויד במערכת מיגון הניתנת לפירוק והרכבה לפי הצורך.

למעשה JLTV הוא שמה של תוכנית הפיתוח וההצטיידות לרכב טקטי קל שישמש כתחליף לרכבי ההאמר בצבא ארצות הברית. לתוכנית הוגשו מספר אבות טיפוס מחברות שונות ולאחר ניסויים רבים נבחר רכב בשם L-ATV של חברת אושקוש. בשל זכייתו בתוכנית מכונה הרכב בכלליות JLTV.

לצד צבא ארצות הברית וחיל הנחתים, הרכב נמצא בשימוש מדינות רבות כגון, בלגיה, ברזיל, ליטא, מונטונגרו, מקדוניה הצפונית, רומניה וסלובניה. הוא הוזמן על ידי מדינות רבות בהן ישראל, מונגוליה וסלובקיה.

== היסטוריה ==
בשנת 2006 הגיעו להבנה בצבא ארצות הברית כי הגיעה העת למצוא מחליף לרכבי האמר המזדקנים, המטרה הייתה רכב בעל שרידות גבוהה יותר ועבירות גבוהה יותר. למכרז ניגשו שבע חברות, ולאחר תהליכים ניסויים ובירוקרטיים צומצם המכרז לשלוש חברות, אושקוש, לוקהיד מרטין ו־AM General.

באוגוסט 2015 נבחרה ההצעה של אושקוש כאשר בחוזה סוכם על שלב ראשון של כ-16,000 כלי רכב בעסקה של 6.749 מיליארד דולר. הערעורים שהוגשו על ידי לוקהיד מרטין נדחו בין היתר בשל תוצאות הניסויים שהתפרסמו. הדו"ח הבלתי תלוי של הפנטגון לבדיקה והערכה תפעולית חשף כי במהלך הבדיקות אב הטיפוס של אושקוש החזיק מעמד כמעט פי שישה יותר מאשר הדגם הקרוב ביותר, אב הטיפוס של לוקהיד מרטין. הרכב של אושקוש השיג בממוצע 7,051 מייל בין כל כשל מבצעי, (המונח הטכני הוא MMBOMF - Mean Miles Between Operational Mission Failure) הרכב של לוקהיד מרטין השיג רק 1,271 מייל<ref></ref>.

במרץ 2022 נפתח המכרז ל־JLTV A2, השלב השני של אספקת הרכבים בו הפסידה אושקוש ל־AM General<ref></ref>.

== בצה"ל ==
רכב "פרא" צה"לי
בנובמבר 2023, בעיצומה של מלחמת חרבות ברזל דווח כי צה"ל יקבל 75 רכבי JLTV שיירכשו על ידי ארצות הברית וימסרו לישראל במסגרת תוכנית הסיוע הצבאי של מחלקת המדינה. כשבועיים לאחר מכן דיווחה אושקוש כי משרד הביטחון ביצע ישירות רכישה נוספת של כמה עשרות כלי רכב<ref></ref>. מחירו של ה-JLTV עומד על כ-400 אלף דולר ליחידה.

הרכב שהוזמן בידי צה"ל מצויד במנוע טורבו דיזל 6,600 סמ"ק, המבוסס על הדורמקס של ג'נרל מוטורס, בתיבת הילוכים אוטומטית עם 6 הילוכים, ומסוגל להגיע למהירות מרבית של 110 קמ"ש. ניתן לחמש את הרכב במקלע, בטילי נ"ט, ובמרגמת חנית. עוד דווח כי חברת פלסן סאסא הישראלית אחראית למיגון הכלים.

שיתופי פעולה רבים מתקיימים בין אושקוש לתעשיות הביטחוניות הישראליות וזאת מכיוון שה-JLTV הוא הרכב המועדף לניסויים שונים. כך לדוגמה ב-2021 התבצע ניסוי של חברת רפאל לשיגור טיל תמוז מעל גבי הרכב<ref></ref>. ה־JLTV גם שימש את חברת אלביט לפיתוח וניסוי מרגמת החנית<ref></ref>.

באוגוסט 2024 ה-JLTV נקלט בצה"ל בשם "פרא" וייכנס לשירות ביחידות המיוחדות ולאחר מכן בגדס"רים.

== קישורים חיצוניים ==

* 
* 

== הערות שוליים ==

קטגוריה:אמצעי לחימה אמריקאיים
קטגוריה:אמצעי לחימה ישראליים
קטגוריה:כלי רכב צבאיים
קטגוריה:צבא ארצות הברית - כלי רכב
אוסטריה באירוויזיון 1978

אוסטריה השתתפה באירוויזיון 1978, שהתקיים בפריז שבצרפת, עם השיר "Mrs. Caroline Robinson" בביצוע להקת ספרינגטיים. זוהי הייתה השתתפותה ה-17 של המדינה בתחרות הזמר של האירוויזיון.

== רקע ==
קדם לאירוויזיון 1978 השתתפה אוסטריה 16 פעמים בתחרות מאז הצטרפותה ב-1957. את ניצחונה הראשון רשמה באירוויזיון 1966, אז נשלח אודו יורגנס עם השיר "Merci, Chérie". אל המקום האחרון הגיעה שלוש פעמים שונות: בשנת 1957 עם השיר "" מאת בוב מרטין, ובשנים 1962–1963 עם "Sehnsucht" של ג'ימי מקוליס ו-"Nur in der Wiener Luft" בביצוע אלאונורה שוורץ. אוסטריה נעדרה מהתחרות בשנים 1969–1970 ו-1973–1975. באירוויזיון 1977 הגיעה להקת שמטרלינגה עם השיר "Boom Boom Boomerang" למקום ה-17 עם 11 נקודות.

== לפני האירוויזיון ==
תאגיד השידור האוסטרי בחר באופן פנימי את להקת ספרינגטיים לייצוג המדינה באירוע האירוויזיון הקרוב. שירה, "Mrs. Caroline Robinson", יצא לאור בהמשך שנת 1978. מילותיו עוסקות סביב סיפור חייה של הגברת קרוליין רובינסון, אישה עקרת בית מלאת חושניות ויופי.

נורברט ניידרמאייר, חבר הקבוצה, ייצג את אוסטריה גם באירוויזיון 1972, כשהיה חבר בלהקת מיילסטונס. שירה, "Falter im Wind", הגיע למקום החמישי עם מאה נקודות.

== באירוויזיון ==
המהדורה ה-23 של האירוויזיון התקיימה בפריז שבצרפת, והורכבה מעשרים מדינות משתתפות שהופיעו בערב אחד ב-22 באפריל 1978. על פי סדר ההופעות, שובצה אוסטריה כמדינה ה-19, לפני ביורן חיפס השוודי ואחרי יזהר כהן ולהקת אלפא-ביתא הישראליים. עם תום ספירת הקולות דורגה אוסטריה במקום ה-15 עם 14 נקודות.

=== נקודות שהוענקו לאוסטריה ===

=== נקודות שהוענקו מאוסטריה ===

== הערות שוליים ==

קטגוריה:אוסטריה באירוויזיון
קטגוריה:מדינות באירוויזיון 1978
אי-שוויון ML

באנליזה מרוכבת, למת האומדן, הידועה גם בשם אי-שוויון , היא לֶמה הנותנת חסם עליון לאינטגרל מסילתי. החסם מאפשר לחסום אינטגרלים, למשל לצורך החישובים הנדרשים במשפט השארית.

אם <math>f</math> היא פונקציה מרוכבת רציפה על המסילה <math>\Gamma</math> ואם המודול שלה <math>|f(z)|</math> חסום על ידי הקבוע <math>M</math> עבור כל <math>z</math> על <math>\Gamma</math>, אז:

כאשר <math>\ell(\Gamma)</math> הוא אורך הקשת של <math>\Gamma</math>. בפרט, ניתן לקחת את המקסימום <math>M:=\sup_{z\in\Gamma}|f(z)|</math> כחסם עליון.

טענת הלמה אינה מפתיעה. אם מקרבים את המסילה כאיחוד סופי של קטעים קטנים, אז המקסימום של הערכים בקטעים אלה אינו רחוק מהחסם <math>M</math> על המסילה. לפיכך, אם מבצעים אינטגרל של המקסימום על פני כל המסילה, אז האינטגרל של <math>f(z)</math> על המסילה חייב להיות קטן ממנו או שווה לו.

באופן פורמלי ניתן להראות שאי-השוויון מתקיים באמצעות הגדרת האינטגרל הקווי, אי-שוויון המשולש האינטגרלי והנוסחה עבור אורך עקומה כדלקמן:
:<math>\left|\int_\Gamma f(z)dz\right|=\left|\int\limits_\alpha^\beta f(\gamma(t))\gamma'(t)dt\right|\le\int\limits_\alpha^\beta |f(\gamma(t))||\gamma'(t)|dt\le\int\limits_\alpha^\beta M\left|\gamma'(t)\right|dt=M\int\limits_\alpha^\beta|\gamma'(t)|dt=M\,\ell(\Gamma)</math>

== דוגמה ==
המסילה <math>\Gamma</math>
בעיה – חשבו את האינטגרל <math> \int_{-\infty}^{\infty}\frac{1}{(x^2+1)^2}dx</math>.

פתרון – במקום לחשב את האינטגרל בגבולות המבוקשים, נקרב את <math> \int_{-a}^{a}\frac{1}{(x^2+1)^2}dx</math> ונשאיף את <math>a</math> לאינסוף. לשם כך נשלים את קטע האינטגרציה למסילה סגורה, על ידי הוספת חצי המעגל <math>|z|=a</math> מ-<math>z=a</math> לכיוון <math>z=-a</math> (נגד כיוון השעון). את חצי המעגל הזה נסמן ב-<math>\Gamma</math>.

לפי משפט השארית, האינטגרל הזה שווה ל-<math>2\pi i</math> כפול סכום השאריות בכל נקודות הסינגולריוּת. הסינגולריות היחידה של הפונקציה בתוך המסילה היא בנקודה <math>z=i</math>. אפשר לפתח לטור לורן
<math>\frac{1}{(z^2+1)^2} = \frac{-1}{4}(z-i)^{-2}+\frac{-i}{4}(z-i)^{-1}+\frac{3}{16}+\frac{i}{8}(z-i)- \frac{5}{64}(z-i)^2 + \dots</math>; ומכאן שהשארית, שהיא המקדם של
<math>(z-i)^{-1}</math>, שווה ל-<math>\frac{-i}{4}</math>. מכאן נובע שהאינטגרל על פני כל המסילה הוא <math>(\int_{-a}^a+\int_{\Gamma})\frac{dz}{(z^2+1)^2} = 2\pi i \frac{-i}{4} = \frac{\pi}{2}</math>.

אורכו של מסלול האינטגרציה הוא חצי היקף מעגל שרדיוסו <math>a</math>, ומכאן <math>\ell(\Gamma)=\tfrac{1}{2}(2\pi a)=\pi a</math>.
מאי-שוויון המשולש ניתן לראות כי:
:<math>|z|^2=|z^2|=|z^2+1-1|\le|z^2+1|+1</math>
ולכן:
:<math>|z^2+1|\ge|z|^2-1=a^2-1>0</math> כאשר <math>a>1</math>.
מכאן:
:<math>\left|\frac{1}{(z^2+1)^2}\right|\le\frac{1}{(a^2-1)^2}</math>
כלומר <math>M=\frac{1}{(a^2-1)^2}</math>, והחסם הוא:
:<math>\left|\int_\Gamma\frac{1}{(z^2+1)^2}\,dz\right|\le\frac{\pi a}{(a^2-1)^2}</math>. הערך הזה שואף לאפס כאשר <math>a</math> שואף לאינסוף, ומכאן ש-<math>\int_{-\infty}^\infty\frac{dx}{(x^2+1)^2} = \frac{\pi}{2}</math>.

==ראו גם==
* הלמה של ז'ורדן
* משפט השאריות

== לקריאה נוספת ==
<div class="mw-content-ltr">
*.
*.
</div>

קטגוריה:משפטים באנליזה מרוכבת
קטגוריה:אי-שוויונות
אומדן
בית פתוח חלק ב'

בית פתוח חלק ב הוא המיני-אלבום הראשון של שלומי שבן ואלבומו השישי במספר, אשר יצא ב-30 בינואר 2024, ומהווה את חלקו השני לאלבום בית פתוח חלק א', שיצא שנה קודם לכן.

== רקע ==
בית פתוח חלק ב' הוא חלקו השני של האלבום "בית פתוח חלק א'", שיצא שנה קודם לכן. הוא כולל ארבעה שירים, ובהם השיר "יש אישה ברקע (תצלום)" בו משתתפת חוה אלברשטיין, ששיתפה פעולה עם שבן לפני כן בדואט "תרגיל בהתעוררות". אסף תלמודי הפיק מוזיקלית את כל השירים, ובשיר "לבזבז לך את הזמן" מסייע לו בכך גם המוזיקאי יוגב גלוסמן.

על הוצאת האלבום אמר שבן:<ref name=":0" />

== רשימת רצועות ==

== קישורים חיצוניים ==

*

== הערות שוליים ==

קטגוריה:מיני-אלבומים מ-2024
קטגוריה:אלבומי שלומי שבן
קטגוריה:מיני-אלבומים בעברית
קטגוריה:אלבומי חברת הליקון ארומה מיוזיק
לוקאס פאוקשטה

לוקאס פאוקשטה (בליטאית: Lukas Paukštė נולד ב-25 בספטמבר 1998 באוטנה שבליטא) הוא כדורגלן ליטאי המשחק בעמדת השוער בקבוצת שיאוליאי מליגת העל הליטאית.

== קריירת מועדונים ==
פאוקשטה גדל במחלקות הנוער של ז'לגיריס וילנה ושיאוליאי. בשנת 2015 עבר לאוטניס אוטנה מליגת העל הליטאית, במדיה ערך 16 הופעות ליגה. בהמשך שיחק גם במועדונים אטלנטאס קלייפדה ויאנובה במסגרת ליגת העל הליטאית.

ב-26 בפברואר 2020 חתם פאוקשטה בברמנס מהליגות הנמוכות בנורווגיה, אולם עוד באותה שנה חזר לליגת העל הליטאית וחתם בריטראי. בעונת הושאל לשיאוליאי מליגת העל הליטאית, ובתום תקופת ההשאלה חתם על חוזה קבוע במועדון.

== קישורים חיצוניים ==

== הערות שוליים ==

קטגוריה:כדורגלנים ליטאים
קטגוריה:שוערי כדורגל ליטאים
קטגוריה:כדורגלני אטלאנטאס
קטגוריה:ליטאים שנולדו ב-1998
לוקאס ברגוואל

לוקאס אריק הולגר ברגוואל (בשוודית: Lucas Erik Holger Bergvall; נולד ב-2 בפברואר 2006 בשוודיה) הוא כדורגלן שוודי המשחק בעמדת הקשר בקבוצת טוטנהאם הוטספר מהפרמייר ליג ובנבחרת שוודיה.

== קריירת מועדונים ==
ברגוואל גדל במחלקת הנוער של ברומאפויקארנה, והחל את הקריירה המקצוענית שלו בקבוצה הבוגרת של המועדון במסגרת ליגת המשנה השוודית והליגה השוודית השלישית. הוא ערך 12 הופעות ליגה במדי המועדון, בהן הבקיע שער אחד.

ב-9 בדצמבר 2022 חתם ברגוואל ביורגודן מליגת העל השוודית.

ב-2 בפבואר 2024 חתם בטוטנהאם הוטספר מהפרמייר ליג

== קריירה בין-לאומית ==
ב-12 בינואר 2024 ערך ברגוואל את הופעת הבכורה שלו בנבחרת שוודיה, בניצחון 2-1 על נבחרת אסטוניה במשחק ידידות.

== קישורים חיצוניים ==

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני ברומאפויקארנה
קטגוריה:כדורגלני יורגודן
קטגוריה:כדורגלני נבחרת שוודיה
קטגוריה:שוודים שנולדו ב-2006
פרחאבאד

פרחאבאד ( בפרסית: فرح‌آباد - משכן השמחה) היא עיר וארמון שנבנו על ידי עבאס שאה הראשון במאזנדראן בצפון איראן. הם נבנו באתר טאחאן ומתחברים לעיר סארי, במרחק 27 קילומטר ממנה. השאה השתמש בהם כבירת חורף והוא נפטר בה ב-1629. 

השאה עבאס הגדול אהב את חבל מאזנדראן , מקום הולדתה של אמו חייר אל נישא בגום. 
בניית הארמון התחילה ב-1612-1611. הוא שוכן בראש גבעה שממנה נשקפים הים והרי אלבורז. הבניין קושט בציורי קיר על ידי רזה עבאסי ועיטורי זהב מידי אומן גרמני, והוא מוקף בגנים בסגנון פרסי. 
מסביב לארמון צמחה עיר. ב-1618 הנוסע האיטלקי פייטרו דלה ואלה ביקר בפרחאבאד והשווה את אורך חומותיה לאלו של רומא או איסטנבול. העיר אוכלסה בבני עמים כבושים שהועתקו לכאן מאזורים אחרים של הממלכה. לפי דל ואלה (ששוחח עם השאה עצמו) הובאו לכאן 40,000 משפחות ארמניות, 12,000 משפחות גאורגיות, 7000 משפחות יהודיות ובנוסף 25,000 משפחות מוסלמיות מהקווקז. 
הסוחרים היהודים זכו לזכויות ייחודיות, שדמו לזכויות שקיבלו הארמנים בג'ולפה החדשה באספהאן. עבאס קיווה לקדם על ידי כך את הסחר האיראני , במיוחד הסחר במשי וביינות. 
יורשיו של עבאס זנחו את פרחאבאד. האקלים כאן בקיץ אינו בריא וזמין לקדחת. (מלריה). הרבה מהמתנחלים שהובאו לכאן מתו במגפות, בעיקר ממלריה. 
הרבה ארמנים וגאורגים נטשו את העיר ושבו לחבלי מולדתם. ב-1668 מורדים קוזאקים ובראשם סטנקה ראזין שדדו את פרחאבאד. כיום שרד מעט מהעיר. השרידים העיקריים הם המסגד שעבר שיפוץ נרחב ונבנה לפי תוכנית דומה לזו של מסג'ד-א-שאה באספהאן, כמו כן חורבות הארמון המלכותי ושאריות מהגשר מעל הנהר טג'נדרוד , שהשייך לדרך המלך שחיברה את אספהאן עם הארמונות בחבל הכספי.

==קישורים חיצוניים==

קטגוריה:ארמונות
אילנה סקר

אילנה סקר (נולדה ב-1959) היא עורכת דין ישראלית, חברה בלשכת עורכי הדין. החל מ-2015 ולאורך שלוש קדנציות עד פברואר 2024 הייתה חברה בוועדה לבחירת שופטים.

== ביוגרפיה ==
סקר נולדה בדימונה. היא סיימה לימודי משפטים באוניברסיטת תל אביב והתמחתה אצל פרופ' דוד ליבאי, שר המשפטים לשעבר.

=== קריירה ===
היא הוסמכה למשפטים ומספר שנים לאחר מכן פתחה משרד בהרצליה ועסקה בביטוח ובדיני נזיקין במשך 27 שנה. במסגרת ניסיונה צברה ניסיון רב בליטיגציה. עם בחירתה לוועדה נאלצת לוותר על הופעות בבית משפט.<ref name=":2" />

==== הוועדה לבחירת שופטים ====
סקר החלה לכהן בוועדה לבחירת שופטים בינואר 2015 לאחר שנבחרה במועצה הארצית של לשכת עורכי הדין.<ref></ref> בשנת 2015, עוד בטרם נבחר ליושב ראש לשכת עורכי הדין, תמך עורך הדין אפי נוה במינויה של סקר לוועדה למינוי שופטים.

בקדנציה הראשונה בוועדה, עד 2018, היא כיהנה בתפקיד לצד נציג הלשכה עו"ד ח'אלד חוסני זועבי.<ref name=":2" />

ב־2017 נבחרה סקר לקדנציה שנייה. ב-2018 נכנס נוה עצמו לתפקיד חבר בוועדה למינוי שופטים, לצד סקר.<ref name=":1" />

בנובמבר 2020 נבחרה סקר לקדנציה שלישית בוועדה.<ref></ref> לצידה בוועדה מכהן עו"ד מוחמד נעאמנה שנבחר לראשונה ב-2021 ובשנית ב-2024.

ב-2024 העמיד עמית בכר, יו"ר לשכת עורכי הדין, את סקר כמועמדת לקדנציה רביעית בניגוד למקובל, אך החליט שכהונתה לא תוארך והיא תסיים את תפקידה בפברואר 2024, בתום שלוש קדנציות.

=== חיים אישיים ===
בעלה הראשון של סקר נהרג במלחמת לבנון הראשונה, בקרב עין זחלתא, שבו לחם צה"ל נגד הצבא הסורי. לאחר מותו נישאה סקר מחדש, והיא אם ל-4 ילדים בוגרים.<ref name=":2" />

== עמדותיה הציבוריות ==
סקר רואה בבית המשפט כאחד המובילים העיקריים של שינויים חברתיים. לטענתה עולם הנזיקין הוא כלי לשינוי חברתי. לדבריה "באמצעות תביעות נזיקיות של נפגעות עבירות נגד מי שתקף אותן, או באמצעות תביעות נזיקיות בתחום של איכות הסביבה ועוד - ניתן להגיע לשיפור דברים".<ref name=":2" />

== ביקורת ==
ב-2019 נטען בצינור והמקום הכי חם בגיהנום כי אילנה סקר קיבלה תיקי בוררות בשווי 16 מיליון שקלים בשלוש שנות חברותה בוועדה בקדנציה הראשונה שלה. את התיקים קיבלה מטעם עורך הדין אפי נוה.<ref name=":1" /><ref></ref>

סקר הייתה חברת הוועדה לבחירת שופטים בתקופה בה אפי נווה היה חבר בוועדה ויושב ראש הלשכה. ב-2019 יצאה לאור פרשת מינויי שופטים תמורת שוחד. סקר מוזכרת בכתב החשדות נגד נוה, כיוון שהוא פנה אליה למנות את השופטת אתי כרייף, אך היא לא הייתה חשודה בפרשה ובכתב החשדות נכתב כי לא ידעה על הקשר האינטימי בין כרייף לנוה.<ref name=":0"></ref><ref name=":1"/>

ב-2020 נטען בכלכליסט כי סקר הכשירה לכאורה את כניסתה של עו"ד צילי נוה, ראש תחום נזקי גוף בכלל ביטוח ואשתו של אפי נוה, למאגר המועמדים לתפקידי שיפוט, אף שנוה נכשלה בקורס מועמדים לשיפוט. בעקבות הפרסום, הסירה נוה את מועמדותה לשיפוט.<ref name=":0" />

== הערות שוליים ==

קטגוריה:עורכות דין ישראליות
קטגוריה:ישראליות שנולדו ב-1959
משלחת מס' 6 לתחנת החלל הבין-לאומית

חברי המשלחת
תג המשלחת
תחנת החלל בדצמבר 2002
משלחת מס' 6 (באנגלית: Expedition 6) הייתה משלחת לתחנת החלל הבין-לאומית שפעלה מ-25 בנובמבר 2002 ועד ל-3 במאי 2003. מפקד המשלחת היה קנת באוארסוקס מארצות הברית. פעילות המשלחת נמשכה 159 ימים.

בעקבות אסון מעבורת החלל קולומביה ב-1 בפברואר משך פעילות המשלחת הוארך ובוצע שינוי מתכונת פעילות המשלחות בתחנת החלל. בין היתר הרכב המשלחות עתידיות צומצם ל-2 אנשים בלבד.

==הרכב המשלחת==
{| class="wikitable"
!שם
!תפקיד
!חללית הגעה
!<small>3.05.2003–2.12.2002</small>
!חללית חזרה
!הערות
|-
| קנת באוארסוקס||מפקד ||STS-113|| סויוז TMA-1 || מפקד משלחת מס' 6
|-
| דונלד פטיט||מהנדס טיסה || STS-113 || סויוז TMA-1 || חבר משלחת מס' 6
|-
| ניקולאי בודארין||מהנדס טיסה || STS-113 || סויוז TMA-1 || חבר משלחת מס' 6 מפקד "סויוז TMA-1"
|}

==פעילות המשלחת==
חללית "סויוז TMA-1" במשך פעילות המשלחת הייתה מחוברת לתחנת החלל הבין-לאומית כ"חללית חילוץ" במקרה חרום.

ב-25 בנובמבר לתחנת החלל הגיע מעבורת החלל אנדוור בפיקוד ג'ים ות'רבי במשימה STS-113. החללית התחברה למודול "דסטיני". עם החללית הגיע חלק P0 של מבנה מסבח. באותה עת בתחנת החלל פעלה משלחת מס' 5 בפיקוד ולרי קורזון. עם המעברות הגיעו חברי משלחת מס' 6. החל הליך העבתר אחריות על תחנת החלל לצוות החדש. צוות החללית ביצע 3 פעילויות חוץ רכבית להתקנת חלק P0 ושילובו במערכות תחנת החלל.

ב-7 בדצמבר מעבורת חלל "אנדוור" עזבה את תחנת החלל עם חברי המשלחת. אחריות על תחנת החלל הועברה למשלחת מס' 6.

ב-12 בדצמבר היה מתוכנן לבצע פעילות חוץ רכבית שבוטלה עקב מצב בריאותי של המבצעים.

ב-15 בינואר באוארסוקס ופטיט ביצעו פעילות חוץ רכבית שנמשכה כ-7 שעות. במהלך פעילות בוצע התקנת ציוד בחלק P1 ו-S1, ניכוי יחידת עגינה של מודול "יוניטי" ובדיקת יחידה P6.

ב-1 בפברואר התרחש אסון מעבורת החלל קולומביה. בעקבות כך בוצע שינוי משמעותי בפעילות המשלחת ושהותה הוארך.

ב-1 בפברואר חללית מטען פרוגרס M1-09 שהייתה מחוברת מספטמבר נותקה מתחנת החלל ונשפרה בכניסה לאטמוספירה.

ב-2 בפברואר לתחנת החלל הגיע חללית מטען פרוגרס M-47. החללית התחברה למודול "זבזדה". על החללית היו 2,568 ק"ג מטען. החללית הייתה מחוברת לתחנת החלל עד אוגוסט 2003.

ב-8 באפריל באוארסוקס ופטיט ביצעו פעילות חוץ רכבית שנמשכה כ-6.5 שעות. במהלך פעילות בוצוע פעולות תחזוקה.

ב-26 באפריל לתחנת החלל הגיע חללית סויוז TMA-2 בפיקוד יורי מלנצ'נקו. החללית התחברה למודול "זאריה". עם החללית הגיעו חברי משלחת מס' 7 לתחנת החלל הבין-לאומית. החל תהליך העברת אחריות על תחנת החלל לצוות החדש.

חברי המשלחת ביצעו עשרות ניסויים מדעים בתחומים שונים.

ב-7 בדצמבר חללית סויוז TMA-1 עם משלחת מס' 6 עזבו את תחנת החלל.

אחריות על תחנת החלל הועברה למשלחת מס' 7.

==קישורים חיצוניים==
* 

* [https://www.gctc.ru/main.php?id=253 תיאור פעילות באתר רוסקוסמוס]
* [https://www.nasa.gov/international-space-station/expedition-6-status-reports/ דיווח של נאס"א]
* [http://www.spacefacts.de/iss/english/exp_6.htm פעילות משלחת מס' 6 בתחנת החלל הבין-לאומית]
* [https://tsniimash.ru/science/scientific-experiments-onboard-the-is-rs/cnts/research-program/iss_6/ תיאור פעילות של הצוות הרוסי בתחנת החלל]

==הערות שוליים==

קטגוריה:תחנת החלל הבין-לאומית
מיפוי רובוטי

מיפוי רובוטי הוא תחום העוסק בראייה ממוחשבת ובקרטוגרפיה.

אחד האתגרים של רובוט אוטונומי הוא לבנות מפה למבנה פנימי או חיצוני לא מוכר ולדעת לזהות את מיקומו במפה. מיפוי רובוטי עוסק במחקר וישום של דרכים לבניית המפה, מיקום הרובוט, בניית מסלולים על גבי המפה, מניעת התנגשויות ועוד. מיפוי רובוטי נמצא בשימוש במוצרים כמו שואב אבק רובוטי ומשחקי מציאות מדומה.<ref></ref>

== דרך הפעולה ==
על מנת למקם את עצמו הרובוט נעזר באמצעים פנימיים וחיצוניים.

אמצעים פנימיים הם למשל גלגלי הרובוט. על מנת לדעת את מיקומו המוחלט של הרובוט, ניתן לחשב את המרחק מהנקודה הקודמת על ידי חישוב מספר סיבובי הגלגלים שלו. החיסרון של אמצעי זה הוא בכך שעלולה להיווצר שגיאה מצטברת.

אמצעים חיצוניים לשיערוך המיקום הם חיישנים, מצלמות, לייזר או לידאר. החיסרון של אמצעי זה הוא בהטיה ויזואלית. מקומות שונים יכולים להראות ויזואלית זהים, למשל מסדרונות במבנה.

== יצוג המפה ==
יצוג המפה יכול להיות מטרי או טופולוגי:
* ביצוג מטרי, המפה תהיה מרחב דו-ממדי שבו ממוקמים אובייקטים בנקודות מדויקות.
* ביצוג טופולוגי המפה היא גרף, כאשר הצמתים הם מקומות, והקשתות מייצגות מרחקים בין מקומות.

== ראו גם ==
* רובוט אוטונומי
* שואב אבק רובוטי

== הערות שוליים ==

2024 01
קטגוריה:טכנולוגיה
יהושע קולפ

הרב יהושע מנחם קולפ (Joshua Kulp; נולד ב־16 ביולי 1970) הוא רב קונסרבטיבי וחוקר תלמוד אמריקאי-ישראלי.

== ביוגרפיה ==
קולפ נולד ב-16 ביולי 1970 בארצות הברית וגדל במרגייט, ניו ג'רזי.<ref name="Ahren2009"></ref> הוא סיים את התואר הראשון שלו באוניברסיטת מישיגן ואת הדוקטורט שלו בתלמוד באוניברסיטת בר-אילן בשנת תשס"ד, בהנחיית פרופ' שמא פרידמן. נושא עבודת הדוקטורט היה - " מהדורה עם פירוש הסוגיות לפרק 'בתולה נשאת' : תלמוד בבלי, מסכת כתובות, פרק ראשון".

בשנת 2023 קיבל קולפ סמיכה מהרב ד"ר איתן טאקר, נשיא וראש ישיבת הדר, כחבר במחזור הראשון של תלמידי הרבנים של הדר.<ref>[https://www.instagram.com/p/CteMjJNsGJ9/ Meet Joshua Kulp, one of the 12 talented rabbis we are excited to celebrate in just a few weeks on the 26th of June, as Hadar ordains its first-ever cohort of rabbis], ברשת אינסטגרם.</ref>

קולפ חיבר יחד עם דוד גולינקין פירוש להגדה של פסח.<ref name="Ahren2009"/><ref></ref><ref></ref>

קולפ היה ממייסדי הישיבה הקונסרבטיבית בירושלים בה הוא מכהן כראש הישיבה, חבר סגל וחוקר בכיר.<ref></ref> הוא גם מרכז את הפרויקטים של "משנה יומית ודף שבועי" באמצעות הארגון הקהילתי ליהדות קונסרבטיבית, הן בצפון אמריקה והן בעולם.

== חיים אישיים ==
יש לו שתי בנות ושני בנים והוא מתגורר במודיעין החל משנת 1998.<ref name="Ahren2009"/>

== ספרים ==
<div class="mw-content-ltr">
* Reconstructing the Talmud : an introduction to the academic study of rabbinic literature, Joshua Kulp and Jason Rogoff, New York : Mechon Hadar, 2014
* Reconstructing the Talmud : an introduction to the academic study of rabbinic literature (volume II), Joshua Kulp and Jason Rogoff, New York : Mechon Hadar, 2019
* The Schechter Haggadah : art, history and commentary, Kulp Joshua and Golinkin David ; מכון שכטר למדעי היהדות, 2019
</div>

==קישורים חיצוניים==

== הערות שוליים ==

קטגוריה:מודיעין-מכבים-רעות: אישים
קטגוריה:רבנים קונסרבטיבים אמריקאים
קטגוריה:ישראלים ילידי ארצות הברית
קטגוריה:בוגרי אוניברסיטת מישיגן
קטגוריה:רבנים קונסרבטיבים ישראלים
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1970
הגול הבא מנצח

הגול הבא מנצח (באנגלית: Next Goal Wins) הוא סרט ספורט אמריקאי משנת 2023 בבימויו של טאיקה ואיטיטי, עם מייקל פסבנדר בתפקיד הראשי.

התסריט מתבסס על סרט דוקומנטרי בשם זה המתאר את נבחרת סמואה האמריקנית בכדורגל שמנסה להתאושש לאחר הפסד היסטורי לנבחרת אוסטרליה בכדורגל.

הסרט הוקרן לראשונה ב-2023 בפסטיבל הסרטים הבין-לאומי בטורונטו.
==תקציר העלילה==
תומאס רונגן (מייקל פסבנדר) הוא מאמן כדורגל אמריקאי שצבר כישלונות לאחרונה וכעת עומד לפני ועדה של התאחדות הכדורגל האמריקאית שבה נמצאת גם פרודתו ג'ייל (אליזבת מוס). הוא מנסה לדבר על הישגיו אבל מקבל הודעת פיטורים והצעה לאמן את נבחרת סמואה האמריקנית בכדורגל.

רונגן יודע שב-11 באפריל 2001 שיחקה נבחרת זו מול נבחרת במסגרת מוקדמות מונדיאל 2002, והפסידה בתוצאה מביכה, 0 - 31, שרשומה בספר השיאים של גינס כתוצאה הגבוהה ביותר במשחק בינלאומי.

רונגן מושפל מההצעה אבל אין לו ברירה והוא טס לסמואה האמריקאית ומתקבל בתשואות בנמל התעופה של פאגו פאגו. הוא מתראיין לטלוויזיה ומתקבל על ידי מנהל הנבחרת טביטה ועוזר המאמן אייס.

רונגן נפגש עם השחקנים שכושרם הגופני נמוך והם מרגישים כמו "לוזרים". הוא מתחיל לאמן אותם ולפתח את הכושר הפיזי שלהם אבל נתקל בהתנגדות. השחקן הבולט בהם הוא/היא ג'איה שהיא פאפאפין. באחת ההתקלויות שלו אתה קורא לה רונגן בשמה הזכרי ג'ון והיא מפילה אותו.

רונגן מחליט להתפטר אך חוזר בו ולקראת המשחק הוא מצליח לגייס את השוער סלאפו שחטף 32 גולים נגד אוסטרליה ואיבד את ביטחונו. הנבחרת טסה לסמואה כדי להתמודד עם נבחרת טונגה בבמסגרת השלבים המוקדמים של אזור אוקיאניה
במוקדמות מונדיאל 2014. לפני הנסיעה הם נפגשים בכנסייה והכומר (טאיקה ואיטיטי) מעודד אותם בעזרת האל.

במחצית הראשונה השחקנים כושלים וסופגים שער. רונגן מיואש ומחליט להתפטר אך טביטה משכנע אותו לחזור ולהתייחס לשחקנים ברגישות. רונגן מספר להם כי בתו נהרגה בתאונת דרכים וכי עליהם לשחק ברגש וכי הניצחון אינו חשוב.

רמבו כובש שער ראשון, ג'איה שער שני, סלאפו הודף בעיטת עונשין והמשחק מסתיים בתוצאה סנסציונית 2 - 1 לטובת סמואה האמריקאית.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מייקל פסבנדר
|תומאס רונגן
|מאמן
|-
|אליזבת מוס
|ג'ייל רונגן
|
|-
|אוסקר קייטלי
|טביטה
|
|-
|דייוויד פאין
|אייס
|עוזר מאמן
|-
|ויל ארנט
|אלכס מגנוסון
|מנהל התאחדות הכדורגל האמריקאית
|-
|קאימנה
|ג'אינה סלואה
|שחקן פאפאפין
|-
|אולי לטוקפו
|ניקי סלאפו
|שוער
|-
|סמו פיליפו
|רמבו
|שחקן כדורגל
|-
|טאיקה ואיטיטי
|
|כומר
|-

|}

==קישורים חיצוניים==
* 

*[https://www.youtube.com/watch?v=pRH5u5lpArQ קדימון לגול הבא מנצח], באתר יוטיוב
*[https://www.youtube.com/watch?v=54gXWg7rNyw הקרנת הבכורה של הסרט], באתר יוטיוב

קטגוריה:סרטי 2023
קטגוריה:סרטי דרמה אמריקאיים
קטגוריה:סרטי ספורט
קטגוריה:סרטים אמריקאיים
קטגוריה:סרטים באנגלית
קטגוריה:סרטים המבוססים על סיפור אמיתי
התנועה החילונית הישראלית

200px
200px
התנועה החילונית הישראלית הוא ארגון שנוסד בשנת 1977 על מנת לקדם את החילוניות בישראל ולהיאבק כנגד מגמות של כפייה דתית.

== ההיסטוריה של התנועה ==
היוזם להקמת הארגון היה יצחק חסון שפנה ב-1976 לוותיקי הליגה למניעת כפייה דתית (שהתפרקה מספר שנים לאחר מלחמת יום הכיפורים) וביניהם פרופ' רם מואב, תמר זקס, פרופ' רפאל מאהלר, עוזי אורנן ואחרים כדי להקים תנועה חילונית חדשה. המייסדים בחרו באורנן לעמוד בראש הארגון שהוקם ב-1977.

התנועה הוציאה לאור בטאון בשם "מבע חפשי".<ref></ref>

התנועה התפרקה ב-1980 על רקע אי הסכמות בנוגע להתנחלויות שהחלו להתיישב ביהודה ושומרון.<ref></ref>בשנה זו הקים יצחק חסון את האגודה ההומניסטית החילונית.<ref></ref>

== מטרות התנועה ==
התנועה שמה לה למטרה להיאבק למען חברה פתוחה ופלורליסטית, להפרדה בין דת ומדינה ולמניעת כפייה דתית וכן לעסוק בהסברה חילונית.

== פעילות התנועה ==
בין השאר עסקה התנועה בנושאים הבאים:
* חיזוק החינוך החילוני ומאבק נגד שילוב תכנים דתיים במערכת החינוך.
* מאבק למען קיום תחבורה ציבורית בשבת.
* מאבק בסגירת רחובות בשבת ובהתנהגות אלימה של דתיים כנגד הנוסעים בשבת. בין השאר הייתה התנועה שותפה במאבק נגד סגירת רחוב השומר בבני ברק בשבתות וחגים ונגד זריקת אבנים על ידי חרדים בכביש רמות בירושלים.
* מאבק בפטור משירות לבנות דתיות כשבין השאר תמכה התנועה במחאת מילואימניקיות כנגד פטור זה.
* מאבק בכוונה לשנות את חוק הפתולוגיה ולהגביל את האפשרות לנתיחת גופות.
* קידום אפשרויות לנישואין אזרחיים ולקבורה חילונית.
* מחאה על השימוש בנימוקים דתיים לפעולות פוליטיות.
* מחאה על "חוק המיסיון", חוק שבא לאסור על מתן פיתויים חמריים להמרת דת, ולדעת חברי התנועה לקה בחסר משום שלא נכללו בו פעולות פיתוי לחזרה בתשובה של יהודים.
* התנגדות להגבלת הפלות ולחוק ההפלות, במיוחד בהקשר של ביטול "הסעיף הסוציאלי" בחוק.

== ביקורת ==
 

==הערות שוליים==

קטגוריה:ישראל: יחסי דת ומדינה
קטגוריה:תנועות חברתיות ישראליות
פאלט (מאכל)

פאלט (בשוודית: Palt) הם כיסוני תפוחי אדמה שוודיים מסורתיים במילוי בשר, שיש להם גרסאות שונות.

== מאפיינים ==
פאלט נפוץ יותר בחלק הצפוני של שוודיה. המאכל מוגש באופן מסורתי עם חמאה וריבת חמוציות אדומות, וכוס חלב קר בצד. כל סוגי הפאלט עשויים מתפוחי אדמה גולמיים, בעוד שהכופתאות העשויות מתפוחי אדמה מבושלים מראש מכונים קרופקאקה. זה נותן לסוג הפאלט בשם פיטפאלט צבע כהה יותר בהשוואה.
חמאה מוכנה בערימה להגשה על שולחן

== וריאציות ==
בלודפאלט (Blodpalt) הוא מאכל שוודי מיושן שעדיין נפוץ למדי בצפון שוודיה ובפינלנד. ההיסטוריה של המנה חוזרת לתקופה שבה משקי הבית השתמשו בזהירות בכל חלקי החיות כדי להשיג מספיק מזון.
בלודפאלט עשוי מדם (בקר או חזיר בדרום, איילים בצפון) מעורבב עם קמח כאשר הנפוצים ביותר הם שיפון, חיטה ו/או שעורה. לאחר שמאפשרים התפחה במשך הלילה, מוסיפים מחית תפוחי אדמה. לאחר מכן יוצרים את ה"בצק" בגושים ומרתיחים אותם עד שהם צפים למעלה. אז מגישים עם בשר חזיר מטוגן. המאכל הפך את המנה לארוחה מזינה הנאכלת לעיתים קרובות בחלק החשוך של השנה.
כופתאת [[פיטפאלט]]

פיטפאלט (Pitepalt) הוא פאלט תפוחי אדמה והמומחיות של העיר Piteå, אם כי גרסאות נאכלות בכל המדינה. למאכל השוודי הזה יש גרסאות רבות כמעט כמו מספר משקי בית בפיטאה, אך המשותף להן הוא תערובת של קמח חיטה ושעורה (בעוד וריאנטים אחרים של פאלט תפוחי אדמה עשויים להשתמש בקמחים אחרים כגון שיפון, או לא לכלול את השעורה), ויכולים להיות מילויים אחרים מלבד בשר חזיר, כמו בשר בקר טחון, או אף אחד מהם, המכונה אז פלטפאלט (Flatpalt).

== מנות דומות ==
* קרופקאקה
* צפלינאי
* קרטופלקלסה
* ראספבול - מאכל נורווגי דומה.

== לקריאה נוספת ==
* פודינג שחור - סוג נוסף של מזון עשוי מדם. הזן השוודי נקרא "Blodpudding" (פודינג דם), והוא עדיין מאכל נפוץ בשוודיה כיום.
* רשימת כופתאות

== קישורים חיצוניים ==

* [https://www.norrmejerier.se/goda-recept/palt-med-bacon-och-stekta-appelskivor מתכון פאלט מנורלנד בשוודיה] - מ-Norrmejerier
קטגוריה:כופתאות
קטגוריה:המטבח השוודי
גבריאל יעקובסון

גבריאל (בן-יעקב) יעקובסון (7 במאי 1923, ברלין – 19 במאי 1948, ירושלים) היה מלחין ישראלי, יליד גרמניה.

==קורות חיים==
גבריאל יעקובסון נולד למשפחה יהודית אמידה בברלין, ונשלח עם "עליית הנוער", דרך שוודיה, לפלשתינה-א"י. יעקובסון הגיע לארץ ב-1939, הצטרף להכשרה, תחילה בקבוצת משמרות ולאחר מכן במעלה החמישה. הקרבה לירושלים אפשרה ליעקובסון להתחיל את לימודיו בקונסרבטוריון הארצישראלי. כשהקימו חבריו לקבוצה את קיבוץ גזר ב-1945, נשאר יעקובסון בירושלים אך שמר על קשר הדוק עם חבריו. לאחר סיום לימודיו פעל בירושלים ובקיבוצים בסביבתה כמורה וכמלחין. עם פרוץ מלחמת העצמאות הוא גויס, ונפל בקרב על העיר העתיקה ב-19 במאי 1948. לאחר המלחמה הקימו חבריו לקיבוץ קרן להוצאה-לאור של יצירותיו, ופעלו לביצוען בקונצרטים ולשידורן ברדיו.

==יצירתו==
יעקובסון השתייך, כמו רוברט סטארר וצבי אבני, לדור הראשון של מלחינים אשר עלו לארץ בגיל צעיר ועברו את עיקר הכשרתם המוזיקלית והאמנותית בארץ. כתיבתו מפגינה שליטה סגנונית מעמיקה: עיבודיו ושיריו למקהלה (לטקסטים מישעיה ומקהלת) מודאליים, מלאי פאתוס וניכר כי נכתבו בתוך האקלים האמנותי בישראל של ראשית שנות הארבעים. לעומתם, השירים לקול ופסנתר ממשיכים את מסורת הליד הגרמני - הן בשפתם והן במקורות ההשראה שלהם (מן השירה הגרמנית והסינית), וביצירותיו הכליות הוא נאו-קלאסיציסט מובהק.

=== בין יצירותיו ===
* שלישייה לאבוב, קלרנית וקרן (בלתי גמורה. שני פרקים - אדג'יו ואלגרו - פורסמו ב-1954, ופרק מינואט שלא הושלם - אבד)
* סונטה לכינור ופסנתר (אבדה)
* סונטה סולו לכינור (אבדה)
* שירים לקול ופסנתר (ראו אור בדפוס)
* שירים למקהלה (ראו אור בדפוס)
* מוזיקה למחזה "דוד מלך ישראל" של יעקב כהן (תיאטרון הנוער "במתנו" בתל אביב, מרץ 1948) (אבדה)
* תמונות-רחוב לפסנתר (מתוכה פורסם קטע אחד ב"גווילי אש" של משרד הביטחון)
* רביעיית מיתרים (הוקלטה בשנת 1956 אך תוויה אבדו. הפרטיטורה שועתקה מההקלטה על-ידי החוקר אלון שב והיצירה המשוחזרת בוצעה מחדש על-ידי רביעיית כרמל ב-2023).

==קישורים חיצוניים==

קטגוריה:מלחינים יהודים גרמנים
קטגוריה:מלחינים ביישוב
קטגוריה:מלחינים ישראלים במוזיקה הקלאסית
קטגוריה:חללי צה"ל במלחמת העצמאות
דגלנו (ישראל)

דגלנו היה ירחון חרדי המזוהה עם צעירי אגודת ישראל, שהופיע במשך כשישים שנה, מ־1939 ועד 1998.

ב־1939 יצאו שלושה גיליונות לא סדירים בשמות שונים מטעם התנועה. הראשון, בשם "דגלנו", יצא בערב פסח תרצ"ט (אפריל 1939), השני, תחת השם "דרכנו", יצא בט"ו אייר תרצ"ט (מאי 1939), ובשם "קולנו" בערב שבועות תרצ"ט (מאי 1939).

בגיליון השישי חזר עמרם בלוי לערוך את הביטאון, את בגיליון התשיעי עברה הוצאת הירחון לתל אביב.

במהלך מלחמת העצמאות יצא גיליון מיוחד בשם דגלנו למגויס.

עורך הירחון במשך כשלושים שנה היה משה שנפלד. בשנות התשעים היה עורך הירחון ישראל שפיגל.

ב־1998 חדל הירחון להופיע, עקב הופעת יתד נאמן, ששאב את מרבית קוראיו.

== הערות שוליים==

קטגוריה:תקשורת חרדית
קטגוריה:ירחוניים
דבון לארט

דבון לארט (באנגלית: Devon Larratt, נולד ב-24 באפריל 1975) הוא ספורטאי קנדי מקצועי, ומבכירי אלופי העולם בהורדת ידיים. הוא עשה שיתופי פעולה רבים על מנת להפיץ את ענף הספורט לקהל רחב יותר.<ref name="ohfoundation.ca"></ref> לארט גם יוצר תוכן וחבר לשעבר בכוחות המזוינים הקנדיים<ref></ref><ref name=":1"></ref>.

== חיים מוקדמים ==
דבון, נולד בוויקטוריה בקולומביה הבריטית שבקנדה לאם גרמנייה. התעניינותו בהורדת ידיים החלה כנער מוקדם. הוא נוהג לספר כי היריבה הראשונה של לארט הייתה סבתו, עובדת חווה, שטענה כי היא "האישה הטובה ביותר בהורדת ידיים באלברטה".<ref></ref> לארט הצטרף לפיקוד כוחות המבצעים המיוחדים של קנדה בגיל 21, שם שירת במשך שש עשרה שנים. הוא השיג דרגת רב-טוראי ראשי, ויצא שבע פעמים להילחם באפגניסטן, שם נפצע בפעולה.<ref name=":0" /><ref></ref> למרות יציאותיו לקרב, הצליח לארט להתאמן ולהתחרות במהלך שירותו הצבאי, והוא מחשיב את הניסיון שצבר בבסיסים צבאיים שונים כחלק גדול מהצלחתו.<ref name=":0"></ref> דבון התחרה גם בג'ודו בצעירותו.<ref></ref>

== סגנון המשחק שלו ==
דבון לארט ידוע כשחקן הורדת ידיים בעל יכולות משחק ורסטיליות ויכולת סיבולת גבוהה. דבון הוא אחד מהשחקנים אשר הכי מבינים בטכניקות המשחק השונות, הוא מסוגל לבצע כל סוג של מהלך בין אם זה הוק, טופ רול, לחיצה, מהלך המלך, הוק של מלך, או כל וריאציה שלהם. בנוסף, מיחדת אותו רמת הסיבולת הגבוהה שלו, תכונה שהיא מועילה ביותר במהלך משחקים ארוכים. לעיתים קרובות, הוא רק צריך לעצור את הזינוק הראשוני של יריבו כדי להחזיק אותו בעמדה לא נוחה, לעייף אותו, ולהוריד אותו בקלות לאחר מכן.<ref></ref><ref></ref> למרות שלארט הוא פחות שרירי ביחס למתמודדים במשקל כבד או משקל סופר כבד אחרים, הוא מתגבר לעיתים קרובות על הפרש הכוח הזה באמצעות מיומנות טכנית מעולה, הגבהת הזרוע שלו ושליטה ביד, הוא עוצר את יריבו ומרוקן אותו מכוחו לאורך זמן במקום להשתלט עליהם בצורה מהירה.
ב-2024 התחיל לאמן את הספורטאי בריאן שואו, שזכה בעבר בתואר האיש החזק בעולם 4 פעמים. <ref></ref><ref></ref>

==קישורים חיצוניים==

==הערות שוליים==

קטגוריה:מתאבקים
קטגוריה:קנדים שנולדו ב-1975
פוטן ראפה

פוטן ראפה או פוטן מגורר (בצרפתית: Poutine râpée) הוא מאכל אקדיאני מסורתי.

== מאפיינים ==

בצורתו השכיחה ביותר המאכל מורכב מכיסוני תפוחי אדמה מבושלים במילוי בשר חזיר. בדרך כלל מכינים אותו עם תערובת של מחית תפוחי אדמה מגוררים. גרסאות מסוימות של המנה דורשות לבשל את הכיסון לבד במשך מספר שעות.<ref>[http://www.acadian.org/recipes.html Acadian Genealogy Homepage; Acadian Recipes]</ref>

בגלל הזמן שלוקח להכין פוטן ראפה, הוא נחשב בדרך כלל כארוחה מיוחדת לאירועים, פופולרי במיוחד במהלך החגים. סוכר לבן או חום, סירופ מייפל או שימור פירות עשויים ללוות את המנה.<ref>[http://www.practicallyedible.com/edible.nsf/encyclopaedia!openframeset&frame=Right&Src=/edible.nsf/pages/poutinerapee!opendocument Practically Edible] </ref>
== אטימולוגיה ==
מקור המונח פוטן אינו ברור, אך ייתכן שמדובר בסירוס המילה של "פודינג"; râpé,-e היא מילה צרפתית עבור "מגורר". לכן, אפשר לתרגם מילולית כ"פודינג מגורר".

== לקריאה נוספת ==
* כופתה
* צפלינאי
* קרופקאקה
* פאלט
* ראספבול
* פיזי (מאכל)
== קישורים חיצוניים ==
* [https://web.archive.org/web/20110319200442/http://patrimoineacadien.com/?p=104 פורטל מורשת אקדיאן] (בצרפתית)- סרטון ועובדות היסטוריות על הפוטן ראפה האקאדי

== הערות שוליים ==

קטגוריה:כופתאות
קטגוריה:מאכלי תפוח אדמה
קטגוריה:המטבח הקנדי
משלחת מס' 7 לתחנת החלל הבין-לאומית

חברי המשלחת
תג המשלחת
תחנת החלל בתקופת פעילות המשלחת
משלחת מס' 7 (באנגלית: Expedition 7) הייתה משלחת לתחנת החלל הבין-לאומית שפעלה מ-28 באפריל 2003 ועד ל-27 באוקטובר 2003. מפקד המשלחת היה יורי מלנצ'נקו מרוסיה. פעילות המשלחת נמשכה 182 ימים.

בעקבות אסון מעבורת החלל קולומביה בוצעו מספר שינויים:

* הצוות הגיע בחללית רוסית ולא במעבורת החלל כפי שתוכנן.
* הרכב הצוות צומצם ל-2 אנשים בלבד.
* כל הפעילות בהרחבת תחנת החלל הוקפאה עד לחידוש טיסות של מעבורות חלל אמריקאיות.

==הרכב המשלחת==
{| class="wikitable"
!שם
!תפקיד
!חללית הגעה
!<small>28.04.2003–27.10.2003</small>
!חללית חזרה
!הערות
|-
| יורי מלנצ'נקו||מפקד ||סויוז TMA-2|| סויוז TMA-2 || מפקד משלחת מס' 7 מפקד חללית "סויוז TMA-2"
|-
| אדוארד לו||מהנדסת טיסה || סויוז TMA-2 || סויוז TMA-2 || חבר משלחת מס' 7
|}

==פעילות המשלחת==
ב-26 באפריל לתחנת החלל הגיע חללית סויוז TMA-2 בפיקוד יורי מלנצ'נקו. החללית התחברה למודול "זריא". עם החללית הגיעו חברי משלחת מס' 7 לתחנת החלל הבין-לאומית. באותה עת בתחנת החלל פעלה משלחת מס' 6 לתחנת החלל הבין-לאומית בפיקוד קנת באוארסוקס. החל תהליך העברת אחריות על תחנת החלל לצוות החדש. 

ב-7 במאי חללית סויוז TMA-1 עם משלחת מס' 6 עזבה את תחנת החלל. אחריות על תחנת החלל הועברה למשלחת מס' 7.

ב-11 ביוני לתחנת החלל הגיע חללית מטען פרוגרס M1-10. החללית התחברה למודול "פירס". על החללית היו כ-2,305 ק"ג מטען. החללית הייתה מחוברת לתחנת החלל עד ספטמבר.

ב-28 באוגוסט חללית מטען פרוגרס M-47 שהייתה מחוברת מפברואר נותקה מתחנת החלל ונשפרה בכניסה לאטמוספירה.

ב-31 באוגוסט לתחנת החלל הגיע חללית מטען פרוגרס M-48. החללית התחברה למודול "זבזדה". על החללית היו כ-2,557 ק"ג מטען. בין היתר המטען כלל טלפון נייד ליצירת קשר עם צוותי חיפוש לאחר נחיתה. החללית הייתה מחוברת לתחנת החלל עד ינואר 2004.

ב-4 בספטמבר חללית מטען פרוגרס M1-10 נותקה מתחנת החלל. היא המשיכה בטיסה במסלול סביב כדור הארץ במהלכה בוצעו צילומים וניסויים. במשך כחודש ונשפרה בכניסה לאטמוספירה.

ב-18 באוקטובר לתחנת החלל הגיע חללית סויוז TMA-3 בפיקוד אלכסנדר קאלרי. החללית התחברה למודול "פירס". עם החללית הגיעו חברי משלחת מס' 8 לתחנת החלל הבין-לאומית ופדרו דוקה מספרד לביקור קצר. החל תהליך העברת אחריות על תחנת החלל לצוות החדש. פדרו דוקה החל לפעול לפי תוכנית מחקרים Servantes שהוכנה עבורו בסוכנות החלל האירופית.

חברי המשלחת ביצעו עשרות ניסויים מדעים בתחומים שונים.

ב-27 באוקטובר חללית סויוז TMA-2 עם משלחת מס' 7 ופדרו דוקה עזבו את תחנת החלל.

אחריות על תחנת החלל הועברה למשלחת מס' 8.

==קישורים חיצוניים==
* 

* [https://www.gctc.ru/main.php?id=253 תיאור פעילות באתר רוסקוסמוס]
* [https://web.archive.org/web/20090320090035/http://www.shuttlepresskit.com/EXPEDITION7/Expd-7_PKit.pdf דיווח של נאס"א]
* [http://www.spacefacts.de/iss/english/exp_7.htm פעילות משלחת מס' 6 בתחנת החלל הבין-לאומית]
* [https://www.esa.int/Science_Exploration/Human_and_Robotic_Exploration/Cervantes_Mission/Cervantes_mission_concludes_with_Soyuz_TMA-2_landing פעילות של פדרו דוקה בתחנת החלל]
* [https://web.archive.org/web/20120615155845/http://www.energia.ru/ru/iss/researches/cervantes.html תוכנית Cervantes] 
* [https://tsniimash.ru/science/scientific-experiments-onboard-the-is-rs/cnts/research-program/iss_7/ תיאור פעילות של הצוות הרוסי בתחנת החלל]

==הערות שוליים==

קטגוריה:תחנת החלל הבין-לאומית
קרטופלקלסה

קַרְטוֹפֶלְקְלֶסֶה (בגרמנית: Kartoffelklöße או Kartoffelklösse או Erdäpfelknödel)<ref name=":1"></ref> הם סוג של כיסוני תפוחי אדמה.<ref name=":0"></ref><ref name=":2"></ref>

== מאפיינים ==

הכיסונים מכילים לעיתים קרובות מילוי קרוטונים, בשר חזיר או כרוב כבוש.<ref name=":0" /><ref name=":3"></ref>

הכיסונים מוכרים ברחבי גרמניה, שווייץ ואוסטריה אך נפוצות בעיקר בבוואריה, תורינגיה וריילנד. בבוואריה כופתאות דומות נקראות reiberknödel (מהמילה "לגרר"), בשוואביה שמם gleeß ו-gneedl, בפרנקוניה gniedla או klueß ובאוסטריה erdäpfelknödel. המנה מוכרת גם במדינות אחרות בצפון ובמזרח אירופה בשמות שונים.<ref name=":4"></ref>

== היסטוריה ==
על פי רישום המזון המסורתי של משרד החקלאות, האזורים והתיירות הפדרלי של אוסטריה, כופתאות תפוחי אדמה ידועות באוסטריה רק כמה מאות שנים, בניגוד לסוגים אחרים של כופתאות שמקורן לפחות ב-2500 לפני הספירה וככל הנראה לתוך התקופה הנאוליתית של האזור.<ref></ref> תפוחי אדמה מקורם בדרום אמריקה והוכנסו לאירופה במהלך ההחלפה הקולומביאנית (ההחלפה הקולומביאנית הייתה העברה נרחבת של צמחים, בעלי חיים, מתכות יקרות, סחורות, תרביות, אוכלוסיות אנושיות, טכנולוגיות, מחלות ורעיונות בין העולם החדש (יבשת אמריקה) בחצי הכדור המערבי. לבין העולם הישן (אפרו-אירואסיה) בחצי הכדור המזרחי, בסוף המאה ה-15 ואחריה).

== הכנה והגשה ==
oclc=1290316804}}</ref>
תפוחי אדמה עמילניים או "קמחיים" מקולפים, מבושלים, נמעכים, מעורבבים עם קמח, ביצים ותבלינים, לשם אותם לבצק ויוצרים לכיסונים. הכיסונים ממולאים לרוב במילוי קרוטונים, בשר חזיר או כרוב כבוש.<ref name=":0" />

הכיסונים מבושלים; מתכונים מסוימים דורשים לתת להם להתקרר ואז לטגן. הם מוגשים חמים כתוספת, לעיתים קרובות עם צלי, רולדה, נזיד או חמין, עם או בלי רוטב. שאריות כיסונים לפעמים נפרסים ומטוגנים בחמאה או בשומן בייקון. בשלנים ביתיים רבים משתמשים בכיסונים אינסטנט ארוזים.

== מנות דומות ==
מנות דומות נוספות הן כופתאות תורינגיות (העשויות מתערובת של תפוחי אדמה גולמיים ומבושלים) וכיסוני פוגטלנד (עשויות מתערובת של תפוחי אדמה לא מבושלים ופודינג סולת).

כופתאות תפוחי אדמה מעורבות בקמח ידועות גם במטבח הסקנדינבי. השמות כוללים ראספבול, kumle, kompe, פאלט או קרופקאקה, פיטפאלט ועוד.

המנה האיטלקית ניוקי היא גרסה נוספת של כופתאות על בסיס קמח ותפוחי אדמה.

== לקריאה נוספת ==
* Kartoffel (תפוח אדמה), כינוי גנאי לגרמנים
* רשימת כופתאות
* רשימת מנות תפוחי אדמה

== קישורים חיצוניים ==

* 
* 
*
== הערות שוליים ==

קטגוריה:ממולאים
קטגוריה:מאכלי תפוח אדמה
קטגוריה:המטבח האוסטרי
קטגוריה:המטבח השווייצרי
קטגוריה:כופתאות
קטגוריה:המטבח הגרמני
סטייה מוחלטת ממוצעת

בסטטיסטיקה, סטייה מוחלטת ממוצעת (average absolute deviation או בקיצור AAD) של קבוצת נקודות היא ערך המודד את ממוצע הסטייה מערך מסוים המיוחד לקבוצה. ובפירוט: היא ממוצע הסטיות בערך מוחלט מן מדד המרכז שלה. מאחר שמדד המרכז שלה הוא למעשה שם כולל למגוון של ערכים בעלי חשיבות שונה, לכל מדד מרכז שנבחר נקבל סטייה מוחלטת ממוצעת שונה.

הנוסחא לחישוב סטייה מוחלטת ממוצעת של הקבוצה {x<sub>1</sub>, x<sub>2</sub>, ..., x<sub>n</sub>} היא:<math display="block">\frac{1}{n} \sum_{i=1}^n \left|x_i-m(X)\right|</math>כש <math>m(X)</math> הוא מדד המרכז של הקבוצה.

אפשר לראות בטעות מוחלטת ממוצעת כהכללה של סטייה זאת, כשקבוצת הנקודות שנמדדו היא הקבוצה עליה מחשבים את הסטייה, ואילו קבוצת נקודות האומד כולה מדד המרכז. כלומר <math>y_i\equiv{M(X)}</math><ref>הכוונה בשוויון הזה שזה ערך קבוע לכל נקודה <math>y_i</math></ref>.
== דוגמה ==
ננסה לחשב את הסטייה המוחלטת הממוצעת לקבוצה {2,2,16} עבור כמה מדדי מרכז שכיחים:

{| class="wikitable" style="margin:auto;width:100%;"
|-
!מדד מרכז <math>m(X)</math>
!סטייה מוחלטת ממוצעת
|-
| ממוצע חשבוני: <math>{6.7} \approx\frac{20}{3}</math>
| <math>\frac{|2 - \frac{20}{3}| + |2 - \frac{20}{3}| + |16 -\frac{20}{3}|}{3} = \frac{56}{9}\approx{6.2}</math>
|-
| ממוצע גאומטרי: <math>4</math>
| <math>\frac{|2 - 4| + |2 - 4| + |16 - 4|}{3} = \frac{16}{3}\approx{5.3}</math>
|-
| חציון: <math>2</math>
| <math>\frac{|2 - 2| + |2 - 2| + |16 - 2| }{3} = \frac{14}{3}\approx{4.67}</math>
|}

== ראו גם ==
* אומד
* משתנה מקרי
* התפלגות

==קישורים חיצוניים==
* 

== הערות שוליים ==

קטגוריה:סטטיסטיקה
אידיאלים (אלבום)

אידיאלים הוא אלבום האולפן השלישי של שאנן סטריט, סולנה של להקת "הדג נחש", כיוצר עצמאי. האלבום יצא לאור בינואר 2021 ובהפקתו השתתפו אומנים רבים ביניהם ברי סחרוף, דודו טסה וריף כהן.

== הפקת האלבום ==
מילות השיר "קום תקום", השיר הפותח את האלבום, לקוחות מתוך נאום שנשא מנחם בגין לפעילים בשנת 1947. את השיר הלחין דודו טסה, שהיה שותף גם להפקת השיר "הטיח שנפל" שמתבסס על לחן של אהובה עוזרי.

השיר "ואמרתי לעצב" הוא ביצוע מחודש לשיר שנכתב על ידי מרים ילן-שטקליס והוקלט לראשונה בשנת 1967. בשיר, שהולחן על ידי דודוש קלמס, חברו של סטריט ללהקת הדג נחש, משתתפת ריף כהן. החצוצרן אבישי כהן מלווה את השיר בנגינה.

ברי סחרוף השלחין, ניגן ושר בשיר "חתול רחוב". השיר לווה בוידאו קליפ שמציג מגוון צילומים ועבודות גרפיטי של יורם אמיר.

סמוך להוצאת האלבום הוציא סטריט יחד עם בירה שפירא בירה במהדורה מוגבלת תחת השם "אידיאלים".

== רשימת השירים ==

==קישורים חיצוניים==
* [https://youtube.com/playlist?list=PL9zx5oeMRMaJy2hIs2IQGizLR_x9fkuR1&si=w4IUybUmRj0vIX5b אידיאלים] בערוץ היוטיוב של שאנן סטריט
* 

== הערות שוליים ==

קטגוריה:אלבומי 2021
קטגוריה:אלבומים בעברית
קטגוריה:אלבומי היפ הופ ישראליים
קטגוריה:אלבומים שהופקו על ידי דודו טסה
קטגוריה:אלבומי חברת הליקון ארומה מיוזיק
פרס חנה ארנדט

פרס חנה ארנדט למחשבה פוליטית (בגרמנית: Hannah-Arendt-Preis für politisches Denken) הוא פרס המוענק לאנשים המייצגים את המסורת של התאורטיקנית הפוליטית חנה ארנדט, במיוחד בכל הקשור לחקר הטוטליטריזם.<ref></ref> הפרס הוקם ב-1994 על ידי קרן היינריך בל (המזוהה עם מפלגת הירוקים בגרמניה) וממשלת ברמן.<ref></ref> הוא מוענק על ידי חבר שופטים בינלאומי.<ref></ref> סכום הפרס הוא 10,000 אירו.<ref name="Henkenberens"></ref><ref name="Tagespost"></ref>

== הזוכים בפרס ==
[[אגנש הלר, הזוכה הראשונה בפרס]]
[[מאשה גסן, הזוכה בפרס לשנת 2023]]
{| class="wikitable sortable"
|-
!שנה
!זוכה
!מדינה
!הערה
|-
|1995
|אגנש הלר
|הונגריה
|
|-
|1996
|פרנסואה פירה
|צרפת
|
|-
| rowspan="2" |1997
|פריימוט דוב 
|גרמניה
|
|-
|יואכים גאוק
|גרמניה
|
|-
| rowspan="2" |1998
|אנטייה וולמר 
|גרמניה
|
|-
|קלוד לפורט 
|צרפת
|
|-
|1999
|מאסימו קאקיארי 
|איטליה
|
|-
|2000
|ילנה בונר 
|רוסיה
|
|-
| rowspan="2" |2001
|ארנסט וולראט 
|גרמניה
|
|-
|דניאל כהן-בנדיט
|צרפת, גרמניה
|
|-
|2002
|ג'אני ואטימו 
|איטליה
|
|-
|2003
|מייקל איגנטייף
|קנדה
|
|-
|2004
|ארנסט-וולפגנג בוקנפרדה 
|גרמניה
|
|-
|2005
|ואירה ויקה-פרייברגה
|לטביה
|
|-
|2006
|ז'וליה קרסטיבה
|בולגריה, צרפת
|
|-
|2007
|טוני ג'אט
|ארצות הברית
|
|-
|2008
|ויקטור זסלבסקי 
|רוסיה
|
|-
|2009
|קורט פלאש 
|גרמניה
|
|-
|2010
|פרנסואה ז׳וליין 
|צרפת
|
|-
|2011
|נביד קרמאני 
|גרמניה, איראן
|
|-
|2012
|יפעת ויס
|ישראל
|
|-
|2013
|טימותי סניידר
|ארצות הברית
|<ref></ref>
|-
| rowspan="3" |2014
|נאדז'דה טולוקוניקובה 
|רוסיה
|חברת פוסי ריוט
|-
|מריה אליוקינה 
|רוסיה
|חברת פוסי ריוט<ref name=":2" />
|-
|יורי אנדרוחוביץ' 
|אוקרינה
|
|-
|2016
|כריסטיאן טייכמן 
|גרמניה
|
|-
|2017
|אטיין באליבר
|צרפת
|<ref name="Tagespost2"></ref>
|-
|2018
|אן פטיפור 
|דרום אפריקה, ארצות הברית
|<ref></ref>
|-
| rowspan="2" |2019
|רוג'ר ברקוביץ 
|ארצות הברית
|<ref name="Henkenberens2"></ref><ref name=":1"></ref>
|-
|ג'רום קוהן 
|ארצות הברית
|<ref name=":1" />
|-
|2021
|ג'יל לפור
|ארצות הברית
|
|-
|2022
|סרגיי ז'אדאן 
|אוקרינה
|<ref></ref>
|-
|2023
|מאשה גסן
|רוסיה, ארצות הברית
|<ref name="Gessen 2021 k948"></ref><ref></ref>
|}

== ביקורת ==
בשנת 2023, כתב הרמן קון, יו"ר סניף אגודת הידידות גרמניה-ישראל בברמן, מכתב פתוח שקרא להשהות את הפרס של מאשה גסן בעקבות המאמר "בצל השואה" (In the Shadow of the Holocaust) שפורסם בניו יורקר. במאמר של גסן הסגר על רצועת עזה הושווה לגטאות בשואה, ונקבע כי הגטו "מומש" (being liquidated) בפלישה הישראלית לרצועת עזה ב-2023 . קרן היינריך בול הודיעה בתחילה שלא תתן חסות לפרס מאוחר יותר הודיע כי הפרס יינתן בטקס קטן יותר.<ref></ref><ref></ref>

בתגובה לביקורות, נמסר מגסן כי "חנה ארנדט לא הייתה זוכה בפרס חנה ארנדט אם היית מיישם עליו קריטריונים מסוג זה", והוזכרו ההשוואות התכופות של ארנדט בין מדיניות ואידאולוגיות ישראליות לבין גרמניה הנאצית. במאמר "ניו יורקר" ציטטו את מכתבה של ארנדט משנת 1948, שהשווה את תנועת החרות של מנחם בגין לנאצים.<ref name=":0"></ref>

==ראו גם==
* פרס תאודור אדורנו

== קישורים חיצוניים ==
* 
* 

== הערות שוליים ==

חנה ארנדט
חנה ארנדט
חנה ארנדט
פרס תאודור אדורנו

[[ג'ודית באטלר זוכה בפרס ב-2012]]
פרס תאודור אדורנו (בגרמנית: Theodor-W.-Adorno-Preis) הוא פרס גרמני שנועד להכיר בהישגים יוצאי דופן בפילוסופיה, בתיאטרון, במוזיקה, בקולנוע ובתיאוריה ביקורתית. הוא נוסד בשנת 1977 על ידי עיריית פרנקפורט כדי להנציח את הפעילות ואת תחומי העניין של הסוציולוג והפילוסוף תאודור אדורנו, מבכירי אסכולת פרנקפורט, שלימד באוניברסיטת גתה פרנקפורט במשך כעשרים שנה. הפרס מוענק מדי שלוש שנים ב-11 בספטמבר, יום הולדתו של אדורנו. סכום הפרס הוא 50,000 אירו.

== הזוכים בפרס ==
* 1977: נורברט אליאס (סוציולוג)
* 1980: יורגן הברמאס (פילוסוף וסוציולוג)
* 1983: גונטר אנדרס (פילוסוף)
* 1986: מיכאל גילן (מנצח)
* 1989: ליאו לובנטאל (סוציולוג)
* 1992: פייר בולז (מלחין)
* 1995: ז'אן-לוק גודאר (קולנוען)
* 1998: זיגמונט באומן (סוציולוג)
* 2001: ז'אק דרידה (פילוסוף)
* 2003: ג'רג' ליגטי (מלחין)
* 2006: אלברכט ולמר (פילוסוף)<ref name="GmbH 2006"></ref>
* 2009: אלכסנדר קלוגה (קולנוען)
* 2012: ג'ודית באטלר (פילוסופית)<ref></ref><ref></ref><ref></ref>
* 2015: ז'ורז' דידי-הוברמן (חוקר אמנות)<ref></ref>
* 2018: מרגרטה פון טרוטה (קולנוענית)<ref></ref>
* 2021: קלאוס ת׳וולייט (סוציולוג ותאורטיקן תרבות)<ref name="Deutschlandfunk Kultur 2014"></ref><ref name="Teller Report 2021"></ref>

==ביקורת==
הענקת הפרס לשנת 2012 ג'ודית באטלר נתקלה בביקורת תקשורתית וחברתית נרחבת בשל ההצהרותיה של באטלר בעד ארגוני הטרור האיסלאמיסטיים חמאס וחזבאללה, ותמיכתה בקמפיין ה-BDS.<ref></ref> שטפן קרמר הטיל ספק בלגיטימיות של ההחלטה ואחרים אף קראו לבטל את ההחלטה להעניק לה את הפרס.<ref name=":0"></ref> נגד טקס הענקת הפרס נחתמה עצומה מקוונת ובמהלך טקס נערכו והפגנות. מנגד הסוציולוגית הישראלית אווה אילוז טענה כי אף שהיא מתנגדת לעמדתה של באטלר אין מניעה להעניק לה את הפרס, לאור הישגייה בתחומי התאוריה הביקורתית וכי "המקום שבו יש להילחם בדעות כמו אלה של ג’ודית באטלר הוא הזירה הציבורית".<ref name=":0" /> 

==ראו גם==
* פרס חנה ארנדט

== קישורים חיצוניים ==

* 

== הערות שוליים ==

תאודור אדורנו
תאודור אדורנו
תאודור אדורנו
תאודור אדורנו
תאודור אדורנו
הלמה של אייזנשטיין

הלמה של אייזנשטיין (על שם המתמטיקאי הגרמני פרדיננד אייזנשטיין) היא למה בתורת המספרים, המספקת תנאי למספר טבעי להיות שארית ריבועית. 

בדומה ללמה של גאוס, על אף שהלמה אינה יעילה ככלי חישוב, יש לה חשיבות תאורטית, כטענת עזר בהוכחות רבות של משפט ההדדיות הריבועית.

==למה==
יהי <math>p</math> מספר ראשוני אי-זוגי, ויהי <math>a</math> מספר שלם אי-זוגי זר ל-<math>p</math>.
אזי מתקיים <math>\left(\frac{a}{p}\right)=(-1)^S,\,S=\sum_{k\,=\,1}^{(p-1)/2}\!\left\lfloor\frac{ka}{p}\right\rfloor</math>, כאשר אגף שמאל הוא סימן לז'נדר.

==הוכחה==
<math>a</math> זר ל-<math>p</math>, ולכן כל המספרים בקבוצה <math>\left\{a,2a,\ldots,\frac{p-1}{2}a\right\}</math> שונים זה מזה מודולו <math>p</math>.
נחלק את איברי הקבוצה ב-<math>p</math> עם שארית, ונקבל:
:<math>\begin{align}&ka=q_kp+t_k,\quad:0\le t_k\le p-1\\&\frac{ka}{p}=q_k+\frac{t_k}{p}\\&\left\lfloor\frac{ka}{p}\right\rfloor=\left\lfloor q_k+\frac{t_k}{p}\right\rfloor=q_k+\left\lfloor\frac{t_k}{p}\right\rfloor=q_k\\&ka=\left\lfloor\frac{ka}{p}\right\rfloor\!p+t_k\end{align}</math>
תהיינה <math>r_1,\ldots,r_m</math> שאריות החילוק הקטנות מ-<math>\frac{p}{2}</math>, ותהיינה <math>s_1,\ldots,s_n</math> שאריות החילוק הגדולות מ-<math>\frac{p}{2}</math>.
מן הלמה של גאוס נובע כי המספרים <math>r_1,\ldots,r_m,p-s_1,\ldots,p-s_n</math> שווים לאיברים <math>1,2,\ldots,\frac{p-1}{2}</math> בסדר כלשהו.
:<math>\begin{align}\sum_{k\,=\,1}^{(p-1)/2}\!\!\!ka=\sum_{k\,=\,1}^{(p-1)/2}\!\!\left(\left\lfloor\frac{ka}{p}\right\rfloor\!p+t_k\right)=\sum_{k\,=\,1}^{(p-1)/2}\!\left\lfloor\frac{ka}{p}\right\rfloor\!p+\sum_{k\,=\,1}^{(p-1)/2}\!\!t_k=p\cdot S+\sum_{k\,=\,1}^mr_k+\sum_{k\,=\,1}^ns_k\\\sum_{k\,=\,1}^{(p-1)/2}\!\!\!k=\sum_{k\,=\,1}^mr_k+\sum_{k\,=\,1}^n(p-s_k)=\sum_{k\,=\,1}^mr_k+\sum_{k\,=\,1}^np-\sum_{k\,=\,1}^ns_k=np+\sum_{k\,=\,1}^mr_k-\sum_{k\,=\,1}^ns_k\end{align}</math>
נחסר את שתי המשוואות זו מזו ונקבל:
:<math>\begin{align}\sum_{k\,=\,1}^{(p-1)/2}\!\!\!ka-\sum_{k\,=\,1}^{(p-1)/2}\!\!\!k=(a-1)\!\!\sum_{k\,=\,1}^{(p-1)/2}\!\!\!k=p(S-n)+2\sum_{k\,=\,1}^ns_k\\2\left(\frac{a-1}{2}\!\sum_{k\,=\,1}^{(p-1)/2}\!\!\!k-\sum_{k\,=\,1}^ns_k\right)=p(S-n)\end{align}</math>
המספרים <math>a,p</math> אי-זוגיים ולכן <math>a-1</math> זוגי. לכן
:<math>\begin{align}p(S-n)\equiv0\!\!\!\pmod{2}\\S-n\equiv0\!\!\!\pmod{2}\\S\equiv n\!\!\!\pmod{2}\\\left(\frac{a}{p}\right)=(-1)^n=(-1)^S\end{align}</math>
כאשר השורה האחרונה על-פי הלמה של גאוס.

==ראו גם==
*הלמה של גאוס
*משפט ההדדיות הריבועית

קטגוריה:שאריות ריבועיות
קטגוריה:משפטים בתורת המספרים
קטגוריה:קרל פרידריך גאוס